विरोध प्रदर्शन के दौरान कांग्रेस जिलाध्यक्ष पंकज मिश्र ने कहा कि मोदी सरकार लगातार आम आदमी की कमर तोड़ने का कुठाराघात कर रही है. जिलाध्यक्ष ने कहा कि रूपये के गिरते स्तर को लेकर मनमोहन सरकार को घेरने वाली भाजपा अब अपने कार्यकाल के दौरान रूपये की ऐतिहासिक गिरावट पर मौन है अलबत्ता उसके नेता ओछी दलीलें दे रहे हैं. कांग्रेस पार्टी पूरी ताकत से जनता की लड़ाई इस सरकार व् महंगाई के खिलाफ लड़ेगी. पार्टी फिर 10 सितम्बर को बड़े स्तर पर आंदोलन करेगी. सरकार को निशाने पर लेते हुए विरोध प्रदर्शन में शामिल अन्य वरिष्ठ कांग्रेसी कार्यकर्ताओं ने कहा कि केंद्र सरकार सिर्फ जुमलेबाजी में लगी है इसे आमजन की मूलभूत समस्याओं से कोई मतलब नहीं है. राफेल डील पर घेरते हुए कार्यकर्ताओं ने कहा कि सरकार लगातार सवालों से बच रही है जिससे दाल में कुछ काला प्रतीत होता है और इसे सरकार को साफ करना चाहिए.